Lembit Talpsepp

Lembit Talpsepp (sündinud 3. septembril 1950 Kuusalu vallas Harjumaal) on eesti merefüüsik ja seeniorkergejõustiklane.

Lõpetas Tartu Ülikooli 1974. aastal matemaatika erialal. Aastal 1983 sai füüsika-matemaatika kandidaadi teaduskraadi Moskva Okeanoloogia Instituudist. Lembit Talpsepp on tegelenud topograafiliste lainete, hoovuste ja kaldalähedaste füüsikaliste protsesside uurimisega Läänemeres ning Soome lahes.

AS Mereuurimise Arenduskeskus kuulub talle.

Lembit Talpsepp on esindanud Eestit seeniorkergejõustiklaste maailma- ja Euroopa meistrivõistlustel ning seenioride maailmamängudel, võitnud 36 medalit, sealhulgas 3 maailmameistri ja 3 maailmamängude võitja tiitlit. Aastast 2012 on ta Eesti Kergejõustikuveteranide Assotsiatsiooni president.

Isiklikku
Tal on kaks poega, Tõnn ja Mikk, ja tütar Teele, ning ta tegeleb investeerimisega.Silvia Kruusmaa, Perekond "investorid" Talpsepp Äripäev, 19. märts 2010

Viited

 Välislingid 

 LEMBIT TALPSEPP esindab Eestit spordiveteranide kongressidel Sõnumitooja, 22. jaanuar 2014

Kategooria:Eesti füüsikud
Kategooria:Eesti mereteadlased
Kategooria:Tartu Ülikooli matemaatikateaduskonna vilistlased
Kategooria:Sündinud 1950